Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju ZJU), in 6. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10), **Upravna enota Ruše, Kolodvorska ulica 9, 2342 Ruše** objavlja

**INTERNI NATEČAJ**

**za zasedbo uradniškega delovnega mesta za nedoločen čas, za polni delovni čas**

**VODJA ODDELKA (šifra DM 109) v Oddelku za upravne notranje zadeve**

Javni uslužbenci, ki se bodo prijavili na delovno mesto, morajo imeti sklenjeno delovno razmerje za nedoločen čas v organu državne uprave ali drugem organu ki je pristopili k "Dogovoru o vključitvi v interni trg dela" in morajo biti imenovani v uradniški naziv.

**Kandidati morajo izpolnjevati sledeče pogoje:**

* sklenjeno delovno razmerje za nedoločen čas v organu državne uprave ali drugem organu, ki je pristopili k "Dogovoru o vključitvi v interni trg dela" in morajo biti imenovani v uradniški naziv;
* najmanj visokošolsko strokovno izobraževanje (prejšnje)/ visokošolska strokovna izobrazba (prejšnja), najmanj visokošolsko strokovno izobraževanje (prva bolonjska stopnja)/ visokošolska strokovna izobrazba (prva bolonjska stopnja), najmanj visokošolsko univerzitetno izobraževanje (prva bolonjska stopnja)/ visokošolska univerzitetna izobrazba (prva bolonjska stopnja);
* državljanstvo Republike Slovenije;
* znanje uradnega jezika;
* najmanj 5 let delovnih izkušenj;
* strokovni izpit iz upravnega postopka;
* obvezno usposabljanje za imenovanje v naziv;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe. Zahtevane delovne izkušnje se skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Pri izbranem kandidatu se bo preverjalo, ali ima opravljeno usposabljanje za imenovanje v naziv. V nasprotnem primeru bo moral kandidat obvezno usposabljanje za imenovanje v naziv, v skladu 89. člena ZJU, opraviti najkasneje v enem letu od sklenitve pogodbe o zaposlitvi.

Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat v skladu s tretjim odstavkom 31. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb) strokovni izpit iz upravnega postopka opraviti najkasneje v treh mesecih od sklenitve delovnega razmerja.

**Okvirna vsebina nalog:**

* vodenje, organiziranje, načrtovanje, usmerjanje, nadzorovanje opravljenega dela v notranji organizacijski enoti;
* sodelovanje pri oblikovanju sistemskih rešitev in drugih najzahtevnejših gradiv;
* samostojna priprava zahtevnih analiz, razvojnih projektov, informacij, poročil in drugih zahtevnih gradiv;
* vodenje najzahtevnejših upravnih postopkov;
* vodenje zahtevnih upravnih postopkov;
* samostojno opravljanje drugih zahtevnejših nalog;
* opravljanje najzahtevnejših strokovnih nalog upravne enote po pooblastilu predstojnika;
* opravljanje najzahtevnejših nalog iz notranje organizacijske enote;
* odločanje o upravnih stvareh z delovnega področja notranje organizacijske enote po pooblastilu predstojnika;
* opravljanje drugih nalog delovnega mesta po odredbi nadrejenega.

Delovno mesto Vodja oddelka, je uradniško delovno mesto. Javni uslužbenec bo na tem delovnem mestu naloge opravljal v nazivu višji svetovalec II, z možnostjo napredovanja v naziv višji svetovalec I. Z izbranim kandidatom bo sklenjeno delovno razmerje za nedoločen čas, s polnim delovnim časom. Izbrani kandidat bo opravljal delo v poslovnih prostorih Upravne enote Ruše, Kolodvorska ulica 9, 2342 Ruše, oziroma v drugih uradnih prostorih, kjer organ opravlja svoje naloge.

**Prijava mora vsebovati pisno izjavo kandidata, iz katere je razvidno:**

1. da ima sklenjeno delovno razmerje za nedoločen čas v organih državne uprave ali v drugih organih, ki so po sporazumu z Vlado RS vstopili v interni trg dela;
2. izpolnjevanje pogoja uradniškega naziva – naziv, karierni razred in stopnja naziva oziroma izpolnjevanje pogojev za imenovanje v naziv v katerem se opravlja delo na prostem uradniškem delovnem mestu;
3. izpolnjevanje pogoja glede zahtevane izobrazbe, iz katere mora biti razvidna stopnja in smer izobrazbe, pridobljen strokovni naziv ter datum pridobljene izobrazbe, datum (dan, mesec, leto) zaključka izobraževanja in ustanova, na kateri je bila izobrazba pridobljena;
4. izpolnjevanje pogoja glede pridobljenih delovnih izkušenj (opis naj vsebuje navedbe delodajalca, skupen čas trajanja dela z datumom sklenitve in datumom prekinitve delovnega razmerja pri posameznem delodajalcu, opis dela ter stopnja zahtevnosti delovnega mesta);
5. izpolnjevanje pogoja glede opravljenega strokovnega izpita iz upravnega postopka;
6. izpolnjevanje pogoja glede opravljenega obveznega usposabljanja za imenovanje v naziv;
7. da izpolnjuje druge pogoje za zasedbo delovnega mesta;
8. da za namen tega natečajnega postopka dovoljuje Upravni enoti Ruše pridobitev podatkov iz uradnih evidenc oz. iz kadrovske evidence organa, v katerem opravlja delo.

V primeru, da kandidat ne soglaša z 8. točko, bo moral ustrezna dokazila predložiti sam.

Izpolnjevanje zgoraj navedenih pogojev kandidat dokazuje s predložitvijo pisnih izjav. Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Kandidate naprošamo, da vložijo prijavo na priloženem obrazcu (Obrazec za prijavo).

Kandidat vloži prijavo v pisni obliki, ki jo pošlje v zaprti ovojnici z označbo: »**Za interni natečaj za delovno mesto Vodja oddelka, šifra delovnega mesta 109«**, na naslov Upravna enota Ruše, Kolodvorska ulica 9, 2342 Ruše in sicer najkasneje v roku 8 dni po objavi internega natečaja na osrednjem spletnem mestu državne uprave GOV.SI: [www.gov.si/zbirke/delovna-mesta](http://www.gov.si/zbirke/delovna-mesta). Za pisno obliko prijave se šteje tudi elektronska oblika, poslana na elektronski naslov ue.ruse@gov.si, pri čemer veljavnost prijave ni pogojena z elektronskim podpisom.

V postopku internega natečaja se posebni sklepi ne izdajajo. Izbranemu kandidatu bo poslano obvestilo o izbiri, neizbranim kandidatom pa (najkasneje v roku 8 dni po opravljeni izbiri) obvestilo, da niso izbrani. Obvestilo o končanem postopku internega natečaja z navedbo, da je bil v natečajnem postopku izbran kandidat, oziroma obvestilo o neuspelem internem natečaju, bo objavljeno na osrednjem spletnem mestu državne uprave GOV.SI.

Informacije o izvedbi internega natečaja dobite vsak delovni dan med 9.00 in 11. 00 uro, na telefonski številki: 02 669 06 97 – Karmen Pukmeister.